OpenLLM-France/wikimedia huggingface dataset:
# Pòssum pigmeu oriental

El pòssum pigmeu oriental (Cercartetus nanus) és un marsupial diprotodont del sud-est d'Austràlia. La seva distribució s'estén des del sud de Queensland fins a l'est d'Austràlia Meridional, així com Tasmània, i viu en una varietat d'hàbitats, incloent-hi jungles, boscos esclerofil·les, zones boscoses i bruguerars.

## Referències

* 1 2 Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 45. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Duralinox

El duralinox és un aliatge inoxidable lleuger (d'una densitat de 2,66 g/cm³) de forja i laminat a base d'alumini, Al, i magnesi, Mg, (5-12%) que no necessita tractament tèrmic. Deu el seu nom a que resisteix la corrosió. Pot ésser treballat en calent. És emprat en la construcció (bucs de velers, carrosseries de cotxes, etc.) per la facilitat que té d'ésser treballat i en les operacions de soldadura autògena.

## Referències

* ↑ «Duralinox». Gran Enciclopèdia Catalana. Barcelona: Grup Enciclopèdia Catalana.
# Thesaurus verborum ac phrasium

El Thesaurus verborum ac phrasium és un diccionari llatí-castellà, obra del jesuïta segovià Bartolomé Bravo.
L'obra tingué gran difusió. La seva primera edició (suposada) és de 1590, a Pamplona. Posteriorment s'imprimí a València (1606), Palma (1607), etc.
D'aquest diccionari llatí-castellà en sorgiren dues adaptacions al català, el Fons verborum et phrasium, d'Antoni Font, de 1637, i el Dictionarium seu Thesaurus Catalano-Latinus verborum ac phrasium, de Pere Torra, imprès per primer cop el 1640.

## Notes

* ↑ Germà Colon i Amadeu-J. Soberanas, Panorama de la lexicografia catalana: de les glosses medievals a Pompeu Fabra; pàg. 105.

## Bibliografia

* Germà Colon i Amadeu-J. Soberanas, Panorama de la lexicografia catalana: de les glosses medievals a Pompeu Fabra, Barcelona, Enciclopèdia Catalana, 1991 (2ª ed.).
* Albert Rico i Joan Solà, Gramàtica i lexicografia catalanes, síntesi històrica. Universitat de València, València 1995.
* Manuel Llanas i Pont, L'edició a Catalunya: segles XV a XVII. Gremi d'Editors de Catalunya, Barcelona 2002.
* Antoni Ferrando Francès i Miquel Nicolás Amorós, Història de la llengua catalana, Ed. UOC, Barcelona 2005.
# Karolina Kaczorowska

Karolina Kaczorowska (Ivano-Frankivsk, 26 d'octubre de 1930 - Londres, 21 d'agost de 2021)) va ser la vídua de Ryszard Kaczorowski, l'últim president de la República de Polònia a l'exili. (1989-1990).
Durant l'ocupació soviètica (1939–1941) va ser deportada, juntament amb la seva família, a Sibèria. Després de ser alliberada, va anar a l'escola polonesa a Uganda i es va graduar a la Universitat de Londres. Durant diversos anys, va treballar com a professora i va estar activa en el moviment polonès exiliat Scouting, on va conèixer al seu futur espòs. Es van casar el 19 de juliol de 1952. Karolina i Ryszard van tenir 2 filles.
Kaczorowska havia d'assistir al 70 aniversari de la Massacre de Katin juntament amb el seu marit, però raons de salut li van impedir anar. Tota la delegació polonesa, inclòs l'ex President Kaczorowski, va morir en l'accident de 2010 de la Força Aèria Polonesa Tu-154.

## Referències

* ↑ «Karolina Kaczorowska, vídua de l'últim president de la República de Polònia a l'exili, és morta».
# Distinto amanecer

Distinto amanecer és una pel·lícula mexicana de 1943, dirigida per Julio Bracho i protagonitzada per Andrea Palma i Pedro Armendáriz. Està basada en l'obra La Vida Conjugal de Max Aub, amb diàlegs de Xavier Villaurrutia

## Sinopsi

Un líder sindical és assassinat per ordres del corrupte governador Vidal. Octavio (Pedro Armendáriz), company del líder assassinat, cerca uns documents que comprometen a l'assassí. Perseguit pels esbirros de Vidal, Octavio es troba amb Julieta (Andrea Palma), una antiga companya de la universitat de la qual va estar enamorat. Julieta l’acompanya en la cerca dels documents, mentre es debat entre l'amor que sent cap a ell i el compromís que té amb la seva família.

## Repartiment

* Pedro Armendáriz com Octavio.
* Andrea Palma com Julieta.
* Alberto Galán com Ignacio Elizalde
* Narciso Busquets com Juanito.
* Enrique Uthoff coo Vidal.

## Comentaris

Distinto amanecer és un exemple clàssic del cinema mexicà de la primera etapa de l'època d'or. El film del director Julio Bracho —un intel·lectual d'extracció teatral— posseeix una excel·lent factura tècnica i destaca per la seva encertada combinació d'excel·lents actuacions i una trama d'actualitat ambientada esplèndidament en locaciones reals, una cosa inusual per al cinema que s'havia fet fins a aquest moment.
Lloada per la crítica mexicana com una de les millors pel·lícules del seu temps, Distinto amanecer mostra un cinema mexicà allunyat dels estereotips rurals que es van popularitzar arran de l'èxit d’ Allá en el Rancho Grande (1936). La gran protagonista d'aquesta cinta és la ciutat -la metròpolis en què s'estava convertint la capital mexicana-, amb els seus ambients sòrdids i personatges corruptes. Si Ciutat de Mèxic s'estava tornant un lloc cosmopolita, el cinema que es produïa en ella reflectia aquesta transformació.
En acabar la dècada dels quaranta, els ambients rurals acabarien per cedir el passo als entorns urbans, enmig dels quals sorgirien noves estrelles, com David Silva, Pedro Infante o Ninón Sevilla, els qui encarnarien als obrers i cabareteres, arquetips de la nova realitat urbana del país.
La cinta ocupa el lloc 22 entre les 100 Millors Pel·lícules del Cinema Mexicà, d'acord amb l'opinió d'especialistes de la revista Somos.

## Referències

* ↑ «Distinto amancer: Comentarios en Cinemexicano.mty.itesm». Arxivat de l'original el 2012-12-15. [Consulta: 16 novembre 2012].
* ↑ «Las 100 mejores películas del cine mexicano». Arxivat de l'original el 2002-11-25. [Consulta: 16 novembre 2012].

## Enllaços externs

* Ficha técnica en la página del cinema mexicà del ITESM
* Distinto amanecer a YouTube
# Christophe Moreau

Christophe Moreau (Vervins, Picardia, 12 d'abril de 1971) va ser un ciclista francès, que fou professional entre 1995 i 2010.
En el seu palmarès destaquen les dues victòries al Critèrium del Dauphiné Libéré, el 2001 i el 2007, el Campionnat de França de ciclisme en ruta de 2007 i, sobretot, el pròleg del Tour de França de 2001 que li va servir per portar el mallot groc de líder durant dues etapes.
En el seu historial també hi ha algun punt fosc, com el cas de dopatge que va protagonitzar el 1998 per EPO i l'haver estat implicat en el cas Festina aquell mateix any i que li va suposar una sanció de sis mesos.

## Palmarès

* 1994
** Medalla de plata al Campionat del món de 100 km contrarellotge per equips
** 1r a la París-Mantes
* 1996
** 1r a la Volta a Xile
** Vencedor d'una etapa del Tour de l'Avenir
* 1998
** 1r al Critèrium Internacional i vencedor d'una etapa
** Vencedor de 2 etapes de la Ruta del Sud
* 1999
** 1r al Tour du Poitou-Charentes i vencedor d'una etapa
** Vencedor d'una etapa de la Ruta del Sud
* 2000
** Vencedor d'una etapa del Gran Premi del Midi Libre
* 2001
** 1r al Critèrium del Dauphiné Libéré
** 1r al Memorial Voegeli
** 1r al Gran Premi EnBW (amb Florent Brard)
** Vencedor d'una etapa al Tour de França
* 2002
** Vencedor d'una etapa dels Quatre dies de Dunkerque
* 2003
** 1r als Quatre dies de Dunkerque i vencedor de 2 etapes
* 2004
** 1r al Trofeu dels Escaladors
** 1r al Tour del Llenguadoc-Rosselló i vencedor d'una etapa
* 2007
** Campió de França en ruta
** 1r al Critèrium del Dauphiné Libéré i vencedor de 2 etapes

### Resultats al Tour de França

* 1996. 75è de la classificació general
* 1997. 19è de la classificació general
* 1998. Exclòs a la 7a etapa pel cas Festina
* 1999. 27è de la classificació general
* 2000. 4t de la classificació general
* 2001. Abandona (12a etapa). Vencedor del pròleg. Porta el mallot groc durant 2 etapes
* 2002. Abandona (15a etapa)
* 2003. 8è de la classificació general
* 2004. 12è de la classificació general
* 2005. 11è de la classificació general
* 2006. 7è de la classificació general
* 2007. 37è de la classificació general
* 2008. Abandona (7a etapa)
* 2009. 29è de la classificació general
* 2010. 22è de la classificació general

## Referències

* ↑ El Caisse d'Epargne anuncia el fichaje del veterano Christophe Moreau a marca.com (17 de juliol de 2010)

## Enllaços externs

* Fitxa de Christophe Moreau a sitiodeciclismo.net
# Viquipèdia en hindi

La Viquipèdia en hindi (en hindi: हिन्दी विकिपीडिया) és l'edició en hindi de la Viquipèdia.
La Viquipèdia en hindi va aparèixer l'11 de juliol de 2003. En 5 anys ja tenia més de 20.000 articles enciclopèdics. A principis de 2013 la xifra d'articles superava els 100.000.
La Viquipèdia en hindi va ser creada per satisfer les necessitats dels parlants d'hindi, la llengua més parlada a l'Índia. Les altres llengües oficials de l'Índia també tenen la seva pròpia Viquipèdia, com les de llengua en anglès, marathi, telugu, kannada, gujarati, etc.
Aquesta competitivitat lingüística, junt amb la manca de recursos característics d'un país en vies de desenvolupament (només 100 milions de persones amb accés a Internet en 2011, segons la Internet and Mobile Association of India), fa que tot i existir més de 400 milions de parlants d'hindi el nombre de col·laboradors habituals sigui de poques desenes. Des de diferents àmbits s'han pres iniciatives per a potenciar la Viquipèdia en hindi i en altres llengües índiques. Un exemple va ser el programa de traducció assistida d'articles a l'hindi a partir d'articles en anglès, empresa per Google l'any 2008 i que va augmentar un 20% el nombre d'articles.

## Referències

* ↑ «Wikipedia hosts India conference amid expansion push» (en anglès). Mumbai: BBC News, 20-11-2011. [Consulta: 22 febrer 2013].
* ↑ «Using Wikipedia to change the language of the Web» (en anglès). The Hindu, 07-01-2011. [Consulta: 22 febrer 2013].
# Adolphe d'Archiac

Étienne Jules Adolphe Desmier de Saint-Simon, Vicomte d'Archiac (Reims, 24 de setembre de 1802 - París, 24 de desembre de 1868) és un naturalista, paleontòleg i geòleg francès.
Va estudiar a l'escola militar École Spéciale Militaire de Saint-Cyr, i serví nou anys com oficial fins a 1830. Abans de retirar-se i dedicar-se a la geologia, va publicar una novel·la romàntica històrica.
Com a geòleg descriví des de 1835 les formacions del Terciari i Cretaci de França, Bèlgica i Anglaterra, basant-se en la distribució de fòssils. Més tard investigà les formacions del Carbonífer, Devonià i Silurià.
La seva gran obra fou Histoire des Progrès de la Géologie de 1834 à 1859, publicada en 8 volums (1847-1860). El 1853 se li concedí la Medalla Wollaston de la Societat Geològica de Londres. El mateix any, amb Jules Haime (1824-1856), va publicar un monogràfic de les formacions del Numulític de l'Índia. El 1857 fou triat membre de l'Acadèmia Francesa de les Ciències, i el 1861 és escollit professor de paleontologia del Museu Nacional d'Història Natural de París.
Treballs posteriors foren: Paléontologie Stratigraphique, 3 vol. (1864-1865); Géologie et paléontologie (1866); i contribucions en Asie mineure de Pierre Alexandrowitsch de Tchihatcheff (1866).
Víctima d'una depressió clínica severa es va suïcidar i es va negar al riu Sena a la vigília de Nadal de 1868.

## Referències

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Enllaços externs

* Adolphe d'Archiac a IPNI
# Pòssum ratllat de l'illa Fergusson

El pòssum ratllat de l'illa Fergusson (Dactylopsila tatei) és una espècie de marsupial de la família dels petàurids. És endèmic de Papua Nova Guinea. El seu hàbitat natural són els boscos secs tropicals o subtropicals.
Fou anomenat en honor del zoòleg estatunidenc George Henry Hamilton Tate.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 54. ISBN 0-801-88221-4. (anglès)
* ↑ Leary, T.; Wright, D.; Hamilton, S.; Singadan, R.; Menzies, J.; Bonaccorso, F.; Helgen, K.; Seri, L.; Allison, A.; Salas, L.; Dickman, C. Dactylopsila tatei. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 405. ISBN 978-0801893049.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# EVA

«EVA» té aquests significats:
* Entorn virtual d'aprenentatge
* Escala visual analògica
* Activitat extravehicular
* EVA, pel·lícula catalana de l'any 2011.
* EVA, plataforma digital juvenil en català.
# Cicloràgids

Els cicloràgids (Cyclorhagida) són un ordre de cinorincs, que són petits invertebrats marins.

## Families

* Antygomonidae Adriànov i Malàkhov, 1994
* Cateriidae Gerlach, 1956
* Centroderidae Zelinka, 1896
* Dracoderidae Higgins & Shirayama,,1990
* Echinoderidae Zelinka, 1894
* Incertae sedis
** Tubulideres Sørensen, Heiner, Ziemer & Neuhaus, 2007
** Wollunquaderes Sørensen & Thormar, 2010
* Semnoderidae Remane, 1929
* Zelinkaderidae Higgins, 1990

## Referències

* ↑ Adriànov i Malàkhov, 1994.
* ↑ Gerlach,, 1956.
* ↑ Zelinka,, 1896.
* ↑ Higgins i & Shirayama,, 1990.
* ↑ Zelinka,, 1894.
* ↑ Sørensen,, Heiner, i Ziemer & Neuhaus,, 2007.
* ↑ Sørensen i & Thormar,, 2010.
* ↑ Remane,, 1929.
* ↑ Higgins,, 1990.

## Bibliografia

* Adriànov, A. V. & Malàkhov, V. V. (1994). Kinorhyncha: structure, development, phylogeny and taxonomy. Moscow: Nauka.
* Gerlach, S. (1956). Über einen aberranten Vertreter der Kinorhynchen aus dem Küstengrundwasser. Kieler Meeresforschungen, 12, 120–124.
* Zelinka, C. (1896). In Demonstrationen. Verhandlungen der Deutschen Zoologischen Gesellschaft auf der sechsten Jahresversammlung, 6, 197–199.
* Higgins, R. & Shirayama,, Y. (1990). Dracoderidae, a new family of the cyclorhagid Kinorhyncha from the Inland Sea of Japan. Zoological Science, 7, 939–946.
* Zelinka, C. (1894). Über die Organisation von Echinoderes. Verhandlungen der Deutschen Zoologischen Gesellschaft, 4, 46–49.
* Sørensen, M., Heiner, I., Ziemer, O. & Neuhaus, B. (2007). Tubulideres seminoli gen. et sp. nov. and Zelinkaderes brightae sp. nov. (Kinorhyncha, Cyclorhagida) from Florida. Helgoland Marine Research, 61, 247–265.
* Sørensen, M. & Thormar, J. (2010). Wollunquaderes majkenae gen. et sp. nov. – A new cyclorhagid kinorhynch genus and species from the Coral Sea, Australia. Marine Biodiversity, 40, 261–275.
* Remane, A. (1929). In Grimpe, J. & Wagler, E. (Eds.), Die Tierwelt der Nord- und Ostee (pp. 1–156). Leipzig: Akademische Verlagsgesellschaft.
* Higgins, R. P. (1990). Zelinkaderidae, a new family of cyclorhagid Kinorhyncha. Smithsonian Contributions to Zoology, 500, 1–26.
# Viquipèdia en hongarès

La Viquipèdia en hongarès (en hongarès: Magyar Wikipédia) és l'edició en hongarès de la Viquipèdia.
El 7 de febrer del 2007 va arribar als 50.000 articles. L'1 de gener del 2008 superava els 80.000 articles i els 36.000 usuaris registrats i el 17 de juliol del mateix any va arribar als 100.000 articles. Iniciada el 8 de juliol de 2003, va arribar als 300,000 articles el maig de 2015. El 11 d'octubre 2024 aquesta edició té 493.297 articles i és la 23a edició més gran de Viquipèdia.

## Història

La primera Viquipèdia relacionada amb la llengua hongaresa va ser creada el 5 de setembre del 2001 per Larry Sanger, aleshores el coordinador de la Viquipèdia en anglès, qui va crear l'adreça {{format ref}} http://hu.wikipedia.com, i funcionava amb UseModWiki. Durant força mesos hi va haver alguns articles en hongarès i hi havia problemes relacionats amb vandalisme.
L'actual Viquipèdia en hongarès va ser creada el 8 de juliol del 2003 per Péter Gervai. Aquell dia la pàgina es va habilitar en hongarès a l'adreça {{format ref}} http://hu.wikipedia.org.

## Referències

* ↑ 300 000 szócikk a magyar Wikipédián from Hungarian Wikipedia Magazine, 7 May 2015 (hongarès)
* ↑ Llista de Viquipèdies
* ↑ Százezres a magyar Wikipédia, in Népszabadság, 17 July 2008 (hongarès)

## Enllaços externs

* (hongarès) Hungarian Wikipedia
* (hongarès) Versió mòbil de la viquipèdia en hongarès
* (hongarès) Articles de premsa sobre la viquipèdia en hongarès
# Al-Àkhtal

Ghiyath ibn Ghawth ibn as-Salt, conegut pel malnom al-Àkhtal (àrab: الأخطل, al-Aẖṭal, literalment ‘l'Eloqüent’) (?-710) fou un poeta àrab de la tribu de Taghlib de Síria, de confessió cristiana monofisita, a la qual es va mantenir fidel.
Va servir a la cort del califa Muàwiya I i els seus successors, especialment a la d'Abd-al-Màlik ibn Marwan, essent considerat un excel·lent panegirista. La seva obra fou compilada per As-Sukkarí.
L'obra fou publicada a Beirut el 1891/1892 amb el títol Diwan al-Àkhtal, i completada el 1905 i 1906. La seva poesia reflecteix els corrents polítics del seu temps.

## Bibliografia

* Veglison Elías de Molins, Josefina. La poesía árabe clásica. Madrid: Hiperión, 1997, p. 103-104. ISBN 8475175295.

## Referències

* ↑ Ayyildiz, Esat «El-Ahtal'ın Emevilere Methiyeleri» (en turc). Ankara Üniversitesi Dil ve Tarih-Coğrafya Fakültesi Dergisi, 57, 2, 27-12-2017. Arxivat de l'original el 2020-07-23. ISSN: 2459-0150 [Consulta: 23 juliol 2020].
# Korníievka

Korníievka - Корниевка (rus) - és un poble (un khútor) de l'óblast de Bélgorod, a Rússia. El 2010 tenia 36 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Distoechodon tumirostris

Distoechodon tumirostris és una espècie de peix cipriniforme de la família dels ciprínids.

## Morfologia

* Els mascles poden assolir 11 cm de longitud total.

## Hàbitat

És un peix d'aigua dolça i de clima subtropical que viu entre 10-20 m de fondària.

## Distribució geogràfica

Es troba a Àsia: la Xina i Taiwan.

## Referències

* ↑ Peters W. (C. H.), 1881. Über die von der chinesischen Regierung zu der internationalen Fischerei-Austellung gesandte Fischsammlung aus Ningpo. Monatsb. Akad. Wiss. Berlín, 1880. 921-927.
* ↑ BioLib (anglès)
* ↑ «Distoechodon tumirostris». Catalogue of Life. (anglès) (anglès)
* 1 2 3 FishBase (anglès)
* ↑ Shao, K.-T. i P.L. Lim, 1991. Fishes of freshwater and estuary. Encyclopedia of field guide in Taiwan. Recreation Press, Co., Ltd., Taipei. vol. 31. 240 p.
* ↑ Shao, K.-T. i P.L. Lim, 1991.
* ↑ Shen, S.C. (ed.), 1993. Fishes of Taiwan. Department of Zoology, National Taiwan University, Taipei. 960 p.
* ↑ Hwang, H.C., P.C. Yueh i S.F. Yu, 1982. The freshwater fishes of China in colored illustrations. Vol. 1 Shanghai Sciences and Technology Press, Shanghai, Xina. 173 p.
* ↑ Liu, C., Z. Liu i D. Liang, 1991. Xenocyprininae. p. 118-123. A: J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou. 589 p.
* ↑ Liu, H. i M. He, 1998. Xenocyprinae. p. 208-224. A: Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.
* ↑ Ma, X., X. Bangxi, W. Yindong i W. Mingxue, 2003. Intentionally introduced and transferred fishes in China's inland waters. Asian Fish. Sci. 16(3&4):279-290.
* ↑ Nichols, J.T., 1943. The freshwater fishes of China. Natural history of Central Asia: Volum IX. The American Museum of Natural History, Nova York, Estats Units, 322 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zhao, Y., F. Kullander, S. O. Kullander i C. Zhang, 2008: A review of the genus Distoechodon (Teleostei: Cyprinidae), and description of a new species. Environmental Biology of Fishes.
# Comtat de Chaumontois

El Comtat de Chaumontois fou una jurisdicció feudal de Lorena a la regió del Chaumontois (Calvomontensis pagus) que va tenir títol comtal i que estava format per part dels Vosges i la regió cap a la desembocadura del riu Meurthe al riu Mosel·la. Les úniques viles de certa importància eren Pompey, Champigneules i Pixerécourt (més tard es va fundar Nancy).
El Chaumontois fou un comtat que va pertànyer a descendents de Pipí d'Héristal fins al 820. El descendent del comte Arnul II, fill o net, Rainer va ser comte de Saunois, nom del territori veí del Chaumontois que probablement també devia governar; el seu fill Vigeric va rebre el comtat palatí d'Aquisgrà i el comtat de Les Ardennes. Un possible germà seu, Ricuí, era comte de Verdun i va morir el 923. Potser un altre germà va rebre el Saunois i Chaumontois doncs el 946 va morir un comte de Chaumontois anomenat Hug i la seva vídua Eva va fer una donació junt amb el fill Odalric, que fou arquebisbe de Reims el 962.
Chaumontois es devia fraccionar temporalment en el comtat propi que hauria anat al seu fill Arnulf o Arnold, i el de Mortagne on apareix per la mateixa època el comte Raimbald. Posteriorment s'esmenten el comtes Ripald (mort després del 1027) i Berald
Posteriorment el nom de Chaumontois desapareix de la història segurament en la jurisdicció de les Ardenes i Verdun, excepte una part que vers 1035 va formar el comtat de Brixey els comtes del qual per l'onomàstica es consideren emparentats als de Chaumont.

## Llista de comtes

* Dreux, Comte de Xampanya, ?-708 (fill de Pipí d'Heristal)
* Arnul I (fill), Comte de Chaumontois 708-728
* Agnorald (fill), Comte de Chaumontois 728-790
* Arnul II (fill), Comte de Chaumontois 790-820
* Rainer (fill?), comte de Saunois + cap al 880
* Vigeric fill), Comte Palatí d'Aquisgrà i comte de les Ardennes 880-918
* Hug (fill?), comte de Chaumontois 918-946
* Arnulf 946-?
* Ripald ?-1028
* Berald ?

## Enllaços externs

* Arnorald, comte de Chaumontois a Geni